環境 紅磡美食雲集的地方，越北都算是其中一位，首先地理位置非常好，地鐵站一出就到街鋪好搵，如果揸車就可以泊門口睇車，不過今次我就冇堂食，到時叫外賣返屋企食  香茅豬扒撈檬粉 首先份量非常多，一個人食綽綽有餘，香茅豬扒都熱得非常入味，檬粉口感十足，配埋酸汁非常惹味開胃   海南雞飯 雞件同份量份量十足，雞新鮮皮薄肉質彈牙，油飯都有啖啖雞香，有三種醬料會跟埋個飯，紅色是酸辣醬，綠色是薑蓉，黑色是老抽三樣都是靈魂醬汁，配埋雞飯好好食